ข้อบังคับเจ้าพนักงานจราจรในเขตกรุงเทพมหานคร ว่าด้วย แก้ไขเปลี่ยนแปลงการห้ามหยุดห้ามจอดรถในถนนโยธี และซอยราชวิถี 15 (ซอยเสนารักษ์) พ.ศ. 2549

ข้อบังคับเจ้าพนักงานจราจรในเขตกรุงเทพมหานคร
ข้อบังคับเจ้าพนักงานจราจรในเขตกรุงเทพมหานคร
ว่าด้วย
แก้ไขเปลี่ยนแปลงการห้ามหยุดห้ามจอดรถในถนนโยธี และซอยราชวิถี ๑๕
(ซอยเสนารักษ์)
พ.ศ. ๒๕๔๙
 

ตามที่กองบัญชาการตำรวจนครบาล ได้ออกข้อบังคับเจ้าพนักงานจราจรในถนนโยธี
และซอยราชวิถี ๑๕ (ซอยเสนารักษ์) ไว้แล้วนั้น ปรากฏว่ายังไม่เหมาะสมกับสภาพการจราจรในปัจจุบัน
เนื่องจากปัจจุบันสภาพการจราจรในซอยราชวิถี ๑๕ (ซอยเสนารักษ์) ซึ่งเป็นซอยเชื่อมระหว่างถนนราชวิถีกับถนนโยธีติดขัดคับคั่งตลอดเวลา
จึงเห็นสมควรแก้ไขเปลี่ยนแปลงการห้ามหยุดห้ามจอดรถ
เพื่อความปลอดภัยและความสะดวกในการจราจร จึงจำเป็นต้องจัดระเบียบการจราจรในถนนและซอยดังกล่าว

ฉะนั้น อาศัยอำนาจตามความในมาตรา ๑๓๙ (๒) แห่งพระราชบัญญัติจราจรทางบก
พ.ศ. ๒๕๒๒ และคำสั่งกระทรวงมหาดไทย ที่ ๓๘๗/๒๕๔๑
ลงวันที่ ๑๔ สิงหาคม พ.ศ. ๒๕๔๑ แต่งตั้งผู้บัญชาการตำรวจนครบาล ผู้บังคับการตำรวจจราจร
เป็นเจ้าพนักงานจราจรในเขตกรุงเทพมหานคร จึงได้ออกข้อบังคับไว้ ดังต่อไปนี้

๑. ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานคร
ว่าด้วย แก้ไขเปลี่ยนแปลงการห้ามหยุดห้ามจอดรถในถนนโยธี และซอยราชวิถี ๑๕ (ซอยเสนารักษ์)
พ.ศ. ๒๕๔๙

๒[๑].
ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

๓. ห้ามหยุดห้ามจอดรถทุกชนิดในถนนโยธีและซอยราชวิถี
๑๕ (ซอยเสนารักษ์) ตามวัน เวลา และเงื่อนไข ดังต่อไปนี้
๓.๑ ถนนโยธี
- ห้ามหยุดห้ามจอดรถทุกชนิด ระหว่างเวลา ๐๖.๐๐
น. - ๐๙.๐๐ น. และเวลา ๑๕.๐๐ น. - ๑๘.๐๐ น. เว้นวันหยุดราชการ (เฉพาะฝั่งด้านโรงพยาบาลราชวิถี)
๓.๒ ซอยราชวิถี ๑๕ (ซอยเสนารักษ์)
- ห้ามหยุดห้ามจอดรถทุกชนิดตลอดเวลาทั้งสองฝั่ง

๔. นับตั้งแต่วันที่ข้อบังคับนี้ใช้บังคับเป็นต้นไป
ให้ยกเลิกระเบียบ ข้อบังคับ หรือประกาศใดที่ขัด หรือแย้งกับข้อบังคับนี้


ประกาศ
ณ วันที่ ๒๐ กรกฎาคม พ.ศ. ๒๕๔๙
พลตำรวจตรี
ภาณุ เกิดลาภผล
ผู้บังคับการ
กองบังคับการตำรวจจราจร
เจ้าพนักงานจราจรในเขตกรุงเทพมหานคร


































นันทนา/ผู้จัดทำ
๑๑ ตุลาคม ๒๕๔๙

[๑]
ราชกิจจานุเบกษา เล่ม ๑๒๓/ตอนพิเศษ ๑๐๔ ง/หน้า ๑๒/๒ ตุลาคม ๒๕๔๙